El progrés fa avançar les empreses i el territori.
Les empreses que més evolucionen són les que busquen formar nous talents i fan crèixer els que ja tenen.
Fes un gir de 174 graus a la teva empresa col·laborant en els programes de formació dual i impulsant la formació contínua dels treballadors.
Construeix una empresa més forta, competent i adaptada als nous temps.
Sí, es poden acreditar les competències professionals adquirides al llarg de l'experiència laboral, o a través de formació no formal dels treballadors i treballadores, sempre que estiguin incloses en una qualificació professional.
Si la petició és del mateix treballador, aquest ha d'esperar que es convoqui un procés d'acreditació vinculat a la seva qualificació.
Per a més informació, es pot consultar el web de l' avaluació i acreditació de competències professionals.
Les empreses poden proposar un procediment restringit a través d'algun dels agents socials més representatius (CCOO, UGT, PIMEC i Foment).
La formació professional a Catalunya es porta a terme des de:
El sistema de l'FPO té la missió de formar i capacitar les persones per al treball i actualitzar-ne les competències i coneixements al llarg de la seva vida professional.
En el marc de l'FPO en l'àmbit laboral es defineixen diferents iniciatives:
Què és la formació programada per les empreses
La formació programada per les empreses és un programa estatal d'ajuda per a la formació contínua dels treballadors en actiu, que gestiona la Fundació Estatal per a la Formació en l'Ocupació (FUNDAE), anteriorment coneguda com a Fundació Tripartida.
Concretament la Fundació s'encarrega de supervisar les accions formatives que organitzen les empreses o entitats organitzadores d'activitats formatives.
El procés per poder beneficiar-se d'aquestes bonificacions requereix, entre d'altres tràmits, que l'empresa comuniqui l'inici i finalització de les accions formatives mitjançant l'aplicació telemàtica que administra la Fundació per a la Formació en l'Ocupació.
En el web de la Fundació es pot consultar com bonificar els plans formatius.
El Consorci per a la Formació Contínua de Catalunya proporciona informació de caràcter general sobre el procediment, que adreça a les empreses mitjançant la bústia de contacte.
Qui pot accedir a la formació bonificada
Totes les empreses que tinguin com a mínim un empleat disposen d'una quantitat anual (anomenada crèdit ) per formar els seus treballadors.
L'import d'aquest crèdit es calcula en funció de la plantilla de l'any anterior a la sol·licitud i de la quantitat que s'ha pagat de la quota de formació professional.
Els percentatges del crèdit que s'atorga a les empreses s'estableixen anualment en la Llei de pressupostos generals de l'Estat.
La formació d'oferta complementa la que programen les empreses
El crèdit de la formació bonificada és limitat per a cada empresa i depèn del que cadascuna ha cotitzat.
D'acord amb aquest crèdit les empreses planifiquen la formació segons les seves prioritats i proporcionen, als treballadors, accions formatives que es relacionen amb l'activitat de l'empresa o lloc de treball, perquè aquests s'actualitzin o millorin.
Quan el treballador vol o necessita una formació que no ofereix la seva empresa pot accedir a la formació professional d'oferta, que es gestiona des del Consorci per a la Formació Contínua de Catalunya.
El contracte per a la formació i l'aprenentatge és un bon instrument per afavorir la inserció laboral dels joves, al mateix temps que té per objecte la seva qualificació professional.
Les persones contractades en aquesta modalitat realitzen una activitat laboral retribuïda en una empresa, i activitat formativa en el marc del sistema de formació professional per a l'ocupació o del sistema educatiu, així com també en el si de la pròpia empresa.
Les empreses col·laboradores de l'FP poden coparticipar en la formació dels alumnes mitjançant:
Són pràctiques formatives no laborals que fan els alumnes d'FP en centres de treball, que estan situats a l'entorn dels centres on cursen els seus estudis, mitjançant un acord de col·laboració que subscriuen l'escola i l'empresa.
Aquestes pràctiques formen part del programa formatiu (curricular) d'aquests ensenyaments.
La formació professional dual (FP dual) és la modalitat de l'FP en què l'estudiant esdevé aprenent i combina la formació en el centre educatiu amb l'activitat a l'empresa.
L'FP dual en l'àmbit de la formació professional per a l'ocupació, s'articula mitjançant els contractes de formació i aprenentatge majoritàriament.
La col·laboració entre els centres educatius i les empreses per desenvolupar conjuntament la formació dual s'articula mitjançant un conveni de col·laboració, marc del projecte en dual, i els corresponents acords formatius individuals per a cada estada (aprenent) de formació en format dual.
El conveni de col·laboració és el document que firmen la titularitat del centre educatiu i l'empresa, en què s'estableixen els termes de col·laboració entre l'empresa i el centre d'FP per coparticipar en la formació de l'alumne-aprenent i configura una comissió de seguiment del conveni per supervisar i coordinar les actuacions que s'han de fer.
L'acord formatiu individual és el document que signen totes les parts (empresa, centre d'FP i alumne o representant legal), en què es recullen tots els detalls de l'estada formativa en alternança a l'empresa.
Entre d'altres aspectes, l'acord formatiu fixa el següent:
Els alumnes poden fer la formació pràctica de l'FCT o de l'FP dual en centres de treball de fora de Catalunya.
La Direcció General de Formació Professional Inicial, del Departament d'Educació, té un programa per assessorar i acompanyar professors i alumnes en projectes de mobilitat formativa i de cooperació internacional amb altres països.